KOMMISSIONEN FOR DE EUROPÆISKE FÆLLESSKABER 
Bruxelles, den 02.06.1998 
KOM(1998) 339 endelig udg. 
Forslag til 
RÅDETS BESLUTNING 
om det midlertidige forbud mod salg i Østrig af genetisk modificeret majs (Zea mays 
L.) med kombineret modifikation for insekticide egenskaber, frembragt ved Bt-
endotoxin-genet, og øget tolerance over for herbicidet ammoniumglufosinat 
(forelagt af Kommissionen) 

BEGRUNDELSE 
1. Kommissionen har i overensstemmelse med artikel 21 i direktiv 90/220/EØF 
vedtaget en beslutning om markedsføring af genetisk modificeret majs, som blev 
anmeldt af Ciba-Geigy den 23. januar 1997. Beslutningen blev truffet på grundlag 
af udtalelserne fra Den Videnskabelige Komité for Pesticider (SCP), Den 
Videnskabelige Komité for Foder (SCAN) og Den Videnskabelige Komité for 
Levnedsmidler (SCF), 
2. De kompetente myndigheder i Frankrig gav den nødvendige tilladelse den 5. 
februar 1997, i medfør af direktivets artikel 13. 
3. Den 17. februar 1997 meddelte Østrig Kommissionen, at det havde forbudt salg af 
Bt-majs på sit område ved et dekret undertegnet den 14. februar. 
4. Den 28. februar 1997 blev de østrigske myndigheders begrundelse, der vedrørte 
de mulige negative virkninger på menneskers sundhed og på miljøet, som 
overførsel af genet for antibiotikaresistens ville kunne indebære, såvel som den 
mulige udvikling af resistens mod Bt-toxinet hos insekter, forelagt de tre 
relevante videnskabelige komitéer, som oprindeligt havde gennemgået sagen, 
ledsaget af følgende spørgsmål: 
a) Udgør de af Østrig forelagte oplysninger nye relevante data, som komitéerne ikke 
havde taget hensyn til, da de afgav udtalelse? 
b) Vil komitéerne på grundlag af disse oplysninger mene, at dette produkt udgør en 
risiko for menneskers sundhed eller miljøet? 
5. De tre videnskabelige komitéer afgav udtalelse om de forelagte oplysninger den 
21. marts 1997 (SCF), den 10. april 1997 (SCAN) og den 12. maj 1997 (SCP). 
Ifølge disse udtalelser udgør de af Østrig forelagte oplysninger ikke nye data, som 
ville foranledige komitéerne til at tage deres udtalelser op til fornyet overvejelse. 
6. Som følge heraf vedtog Kommissionen den 10. september 1997 et udkast til 
beslutning, i henhold til hvilken Østrig skal ophæve sine nationale bestemmelser 
om forbud mod salg af Bt-majs på sit område. Dette udkast til foranstaltning blev 
derefter forelagt forskriftsudvalget i direktivets artikel 21. 
7. Forskriftsudvalget, der blev hørt efter den skriftlige procedure, afgav ikke 
udtalelse om udkastet til Kommissionens beslutning den 13. april 1998.1 medfør 
af direktivets artikel 21 skal Kommissionen derfor straks forelægge Rådet et 
forslag til de foranstaltninger, der skal træffes. Rådet træffer afgørelse med 
kvalificeret flertal. 
8. I samme artikel hedder det, at hvis Rådet efter udløbet af en frist på 3 måneder 
regnet fra forslagets forelæggelse ikke har truffet nogen afgørelse, vedtages de 
foreslåede foranstaltninger af Kommissionen. 
9. I forbindelse med vedtagelsen af sin beslutning om markedsføring vedtog 
Kommissionen den 18. december 1996 at igangsætte et program for overvågning 
af resistens mod Bt-majs hos insekter. Ekspertgruppen for overvågning af 
resistens mod Bt-majs hos insekter, som er oprettet af de i direktiv 90/220/EØF 
nævnte kompetente myndigheder, har udarbejdet et udkast til en 
overvågningsprotokol, som skal anvendes, når dyrkning af Bt-planter påbegyndes 
i EF. De berørte videnskabelige komitéer er fuldt ud inddraget i udarbejdelsen af 
dette overvågningsprogram. 
10. Samtidig blev der oprettet en undergruppe af de i direktiv 90/220/EØF nævnte 
kompetente myndigheder, som skulle vurdere det generelle spørgsmål om, 
hvorvidt overførsel af'antibiotikaresistens-gener fra planter til mikroorganismer 
kan få skadelige virkninger for menneskers sundhed eller miljøet. De berørte 
videnskabelige komitéer er fuldt ud inddraget i dette arbejde. 
Forslag til 
RÅDETS BESLUTNING 
om det midlertidige forbud mod salg i Østrig af genetisk modificeret majs (Zea mays 
L.) med kombineret modifikation for insekticide egenskaber, frembragt ved Bt-
endotoxin-genet, og øget tolerance over for herbicidet ammoniumglufosinat 
(forelagt af Kommissionen) 
•3 Wo 

DA/11/97/02820300.W00 (DA) 
RÅDET FOR DEN EUROPÆISKE UNION HAR 
under henvisning til traktaten om oprettelse af Det Europæiske Fællesskab, 
under henvisning til Rådets direktiv 90/220/EØF af 23. april 1990 om udsætning i miljøet 
af genetisk modificerede organismer1, senest ændret ved Kommissionens direktiv 
97/35/EF2, særlig artikel 16, stk. 2, 
under henvisning til forslag fra Kommissionen, og 
ud fra følgende betragtninger: 
I medfør af Kommissionens beslutning 97/98/EF af 23. januar 1997 om markedsføring af 
genetisk modificeret majs (Zea mays L.) med kombineret modifikation for insekticide 
egenskaber, frembragt ved Bt-endotoxin-genet, og øget tolerance over for herbicidet 
ammoniumglufosinat, vedtaget i henhold til Rådets direktiv 90/220/EØF,3 skal der gives 
tilladelse til markedsføring af ovennævnte produkt; 
de franske myndigheder gav en sådan tilladelse den 5. februar 1997; 
i medfør af artikel 13, stk. 5, i direktiv 90/220/EØF kan produktet anvendes i hele 
Fællesskabet; 
Østrig har ved en foranstaltning, der trådte i kraft den 14. februar 1997, midlertidigt 
forbudt salg af den pågældende genetisk modificerede majs; 
den 17. februar underrettede Østrig Kommissionen og de andre medlemsstater om denne 
foranstaltning og angav årsagerne hertil i medfør af artikel 16, stk. 1, i direktiv 
90/220/EØF; 
Kommissionen skal træffe afgørelse i sagen i henhold til artikel 16, stk. 2, i dette 
direktiv; 
^FTnr.LinafS.S.WO.s. 15. 
2 EFT nr. L 169 af 27.6.1997, s. 72. 
3EFTnr.L 31 af 1.2.1997, s. 69. 
DA/11/97/02820300.W00 (DA) 
Kommissionen har anmodet Den Videnskabelige Komité for Levnedsmidler, nedsat ved 
Kommissionens afgørelse 76/791/EØF4, Den Videnskabelige Komité for Foder, nedsat 
ved Kommissionens afgørelse 95/273/EØF5, og Den Videnskabelige Komité for 
Pesticider, nedsat ved Kommissionens afgørelse 78/436/EØF6, om at afgive udtalelse om 
de af Østrig forelagte oplysninger; 
de videnskabelige komitéer har ikke fundet, at de af Østrig forelagte oplysninger 
indeholdt nye relevante videnskabelige data, som de ikke havde medtaget i deres 
oprindelige vurdering af dossieret, og som burde give anledning til en fornyet 
gennemgang af deres oprindelige udtalelser om dette produkt; 
de østrigske myndigheder fremlagde den 9. maj 1997 yderligere oplysninger om risikoen 
for udvikling af resistens hos insekter over for Bt-toxinet; 
Den Videnskabelige Komité for Pesticider havde i sin vurdering allerede fuldt ud taget 
hensyn til de mulige miljøvirkninger af udviklingen af resistens hos insekter over for Bt-
majs; 
under disse omstændigheder er der ikke grund til at tro, at produktet udgør nogen risiko 
for menneskers sundhed eller miljøet; 
Østrigs foranstaltning må derfor ophæves; 
det i medfør af artikel 21 i direktiv 90/220/EØF nedsatte udvalg, som blev hørt ved 
skriftlig procedure den 16. marts 1998, har ikke afgivet udtalelse om de foranstaltninger, 
der er fastsat i Kommissionens beslutning -
4 EFT nr. L 279 af 9.10.1976, s. 35. 
5EFTnr.L 167 af 18.7.1995, s. 22. 
6 EFT nr.L 124 af 12.5.1978, s. 16. 
-5-
DA/11/97/02820300.W00 (DA) 
VEDTAGET FØLGENDE BESLUTNING: 
Artikel 1 
Østrig ophæver senest 20 dage efter meddelelsen af denne beslutning sine nationale 
bestemmelser, som forbyder markedsføring af den genetisk modificerede majs, der er 
omhandlet i Kommissionens beslutning 97/98/EF, og som blev godkendt af de franske 
myndigheder den 5. februar 1997. 
Artikel 2 
Denne beslutning er rettet til Østrig. 
Udfærdiget i Bruxelles, den 
På Rådets vegne 
6-
ISSN 0254-1459 
KOM(98) 339 endelig udg. 
DOKUMENTER 
DA 15 03 14 
Katalognummer : CB-CO-98-347-DA-C 
ISBN 92-78-36550-5 
Kontoret for De Europæiske Fællesskabers Officielle Publikationer 
L-2985 Luxembourg 
?